b'\n_START_ARTICLE_\nJogailos universiteto biblioteka\n_START_PARAGRAPH_\nJogailos universiteto biblioteka (lenk. Biblioteka Jagiello\xc5\x84ska w Krakowie} \xe2\x80\x93 pagrindin\xc4\x97 Jogailos universiteto biblioteka, viena seniausi\xc5\xb3 ir did\xc5\xbeiausi\xc5\xb3 Lenkijos bibliotek\xc5\xb3, esanti Krokuvoje. Nuo XIX a. pabaigos atlieka nacionalin\xc4\x97s bibliotekos funkcijas; dabar \xe2\x80\x93 kartu su kitomis.\n_START_SECTION_\nIstorija\n_START_PARAGRAPH_\n\xc4\xaekurta 1364 m. kaip Krokuvos akademijos biblioteka, nuo XIX a. antrosios pus\xc4\x97s iki 1939 m. ir nuo 1944 m. \xe2\x80\x93 Jogailos universiteto biblioteka, 1939\xe2\x80\x931944 m. Krokuvos valstybin\xc4\x97 biblioteka (vok. Staatsbibliothek Krakau). 1931-1939 m. pastatytas naujas bibliotekos pastatas A. Mickevi\xc4\x8diaus g.\n_START_SECTION_\nLituanistika\n_START_PARAGRAPH_\nBibliotekoje yra daug lituanistini\xc5\xb3 rankra\xc5\xa1\xc4\x8di\xc5\xb3, Lietuvos istorijos dokument\xc5\xb3, kelios de\xc5\xa1imtys sen\xc5\xb3j\xc5\xb3 knyg\xc5\xb3. Saugomi K. J. Nezabitauskio-Zabi\xc4\x8dio, M. Akelai\xc4\x8dio, A. Vi\xc5\xa1telio ir kit\xc5\xb3 lai\xc5\xa1kai.'